《蕨萁行（闽清县饥，不报，民采蕨萁为食而多》
明代·刘仁本

东山有蕨萁，南山有蕨萁。
西山有蕨萁，北山有蕨萁。
采采蕨萁，晨露未晞。
荆棘离披，筐筥携持。
长镵深入土，短褐寒风吹。
采采蕨萁，可以疗饥。
以簸以炊，为饧为饴。
食少不下咽，食多伤人脾。
去年岁歉食无糜，橡栗拾尽民流离。
今年岁歉田无稗，蕨萁食尽将安之？美食大官馔，仁心宁
汝悲？但见昨日奏麦两歧，今日进五色芝，呈祥献瑞无休
时，载膏载脂，驿骑驱驰。
蕨萁蕨萁，官独不汝知！已而已而，岁云莫矣。

作者简介：刘仁本（？―1368年），字德元，号羽庭，羽山人。元代黄岩四位进士之一，授江浙行省左右司郎中。至正十四年（1354），方国珍统辖台温，刘仁本应聘为幕僚，辅助方国珍创立基业。受命在庆元（今宁波）、定海、奉化兴儒学，修上虞石塘，建路桥石桥，办黄岩文献书院，修杜范祠。至正二十年，刘在余姚龙泉山仿兰亭建雩咏亭，三月三日，邀瓯越名士赵俶、朱右、谢理等42人，举办“续兰亭会”，作《续兰亭序》，刻成诗集。
著有《海道漕运记》1卷、《羽庭诗集》4卷、《羽庭文集》6卷。